  Anexa 4 la HCL nr. _______                                                                                                                 
CONTRACT DE ÎNCHIRIERE – CADRU –

1. Părţile contractante

 Municipiul Timişoara, cu sediul în  ____________________, telefon ____________, cod fiscal _____________, având contul curent ______________________, deschis la Trezoreria _____________________, în calitate  - locator, reprezentat prin Primar, pe de o parte, şi 
________________________________, cu sediul în localitatea ___________________, judeţul

_________________, str. ____________ nr. ______, CI/BI/Oficiul Naţional al Registrului Comerţului sub nr.______________, cont nr. ___________, deschis la._____________, CNP/CUI/CIF ________________, e-mail_______________, reprezentată prin .____________, având funcţia de _____________, în calitate de locatar,

au convenit încheierea prezentului contract de închiriere, cu respectarea următoarelor clauze:

2. Obiectul contractului

2.1 Îl constituie închirierea bunului imobil aflat în proprietate publică a mun. Timişoara, situat în Timişoara, str______________, nr_____, având elementele de identificare CF_______________/Nr. cadastral/top _____________/ suprafaţa________/ etc.
2.2 Locatorul predă locatarului bunul imobil închiriat, în termen de cel mult ______ zile de la data semnării prezentului contract. Predarea-primirea bunului închiriat se va consemna prin proces-verbal de predare-primire, care va fi încheiat, datat, semnat de părţile contractante, menţionându-se totodată starea fizică a imobilului, dotările şi utilităţile de care acesta beneficiază în momentul predării primirii.

2.3. Bunul închiriat este dat în folosinţa locatarului pentru desfăşurarea activităţilor ________________ (conform destinaţiei stabilite prin documentaţia de licitaţie)

3. Durata contractului

3.1 Prezentul contract de închiriere se încheie pe o perioadă de ............. luni/ani, de la data de ________ până la data de __________.
4. Preţul contractului şi modalităţile de plată

4.1. (1) Preţul închirierii - chiria - este de _______________ lei/mp/lună, adică _____ lei/an, pe care locatarul se obligă să o plătească locatorului, conform procesului verbal de adjudecare nr. SC2018 - ____________. 
       (2)Acestei valori i se va aplica o actualizare la începutul fiecarui an calendaristic, reprezentând rata inflaţiei, conform datelor furnizate de catre Institutul Naţional de Statistică.
4.2. (1) Plata chiriei se efectuează în două rate anuale în  contul nr. RO17 TREZ 6215 0220 5X02 0362 deschis la Trezoreria Municipiului Timişoara pe numele locatorului sau prin casieria Direcţiei Fiscale a Municipiului Timişoara. 
       (2)Termenul scadent pentru plata primei rate a chiriei este 31 martie aferent lunilor ianuarie-iunie, respectiv 30 septembrie, aferent lunilor iulie-decembrie.
       (3)În situaţia în care contractul urmează a se executa după data primei scadenţe, adică 31 martie, sau cu cel mult 30 de zile înainte de implinirea acestuia, termenul de plată scadent al primei rate este 30 septembrie a aceluiaşi an.

       (4) În situaţia în care contractul urmează a se executa după date celei de a doua scadenţe, adică 30 septembrie, sau cu cel mult 30 de zile înainte de implinirea acestuia, termenul de plată scadent al primei rate este 15 decembrie a aceluiaşi an. 
NOTA*- în aplicarea art. 4.2 se va identifica în concret situaţia incidentă, iar în contractul ce urmează a se încheia se va insera doar aceasta situaţie fără celealte cazuri.

4.3  (1). Plata chiriei se va efectua în baza unei facturi emisă de către locator în forma electronică, în format pdf. 

(2) Factura se va comunica locatarului prin mijloace electronice de pe adresa de e-mail veniturinefiscale@dfmt.ro pe adresa de e-mail validă, securizată şi comunicată în mod oficial de către locatar. Comunicarea facturii prin modalitate electronică se va efectua cu cel puţin 20 de zile înainte de împlinerea termenului scadent.

(3) Părţile au obligaţia să întreţină funcţionarea continuă a adreselor de e-mail pe toată durata executării contractului. 
(4) Orice modificare sau nefuncţionare a adresei de e-mail se va comunica celeilalte părţi în cel mult 24 de ore de la data modificării sau deficienţei, în acest ultim caz, cu indicarea timpului pentru remediere.

(5) Chiriaşul va confirma, prin mijloace electronice la adresa de e–mail: veniturinefiscale@dfmt.ro  primirea  facturii, în 5 cinci zile de la data comunicării.

(6) În cazul neprimirii facturii în termenul prevăzut la art 4.3 alin. 2, chiriaşul va informa proprietarul despre acest aspect în termen de 5 zile lucrătoare de la data la care a expirat termenul menţionat.

(7) În cazul în care comunicarea facturii nu este confirmată de către chiriaş în termenul prevăzut la alin. 5, factura va fi considerată comunicată şi acceptată.
(8) Pe cale de excepţie, dacă factura nu poate fi comunicată în format electronic, deoarece locatarul fie nu deţine adresă de e-mail, fie aceasta nu este funcţională temporar, locatarul se obligă să se prezinte la sediul locatarului în vederea remiterii facturii pe suport de hârtie, în termen de 5 zile de la data expirării termenului prevăzut la art. 4.3 alin. 2. În acest caz, comunicarea se consideră îndeplinită la data la care locatarului i-a fost înmânată sub semnatura factura emisă pe suport de hârtie. 
(9) În caz de neîdeplinire de către locatar a obligaţiei prevazută la alin. 8, factura se consideră comunicată în termen de 5 zile de la data expirării termenului prevăzut la art. 4.3 alin. 2, cu toate consecinţele ce decurg din acest fapt.
(10) Corespondenţa aferentă prezentului contract, referitoare la realizarea veniturilor financiare se va purta pe adresele de email puse la dispoziţie de către părţi.

4.4 (1) Pentru buna executare a prezentului contract, locatarul va constitui în termen de cel mult 5 (cinci) zile lucrătoare de la data semnării contractului de închiriere, garanţia de bună execuţie a contractului.

(2) Valoarea garanţiei de bună execuţie reprezintă preţul chiriei calculat pentru 6 luni, respectiv de__________ lei.

(3) Locatorul are dreptul de a executa garanţia de bună execuţie ori de câte ori locatarul nu îşi îndeplineşte obligaţia de plată a chiriei în termen de maxim 90 de zile de la data scadenţei.
(4) În termen de cel mult 5 zile lucrătoare de la data executării de către locator a garanţiei de buna execuţie, locatarul, sub sancţiunea rezilierii de drept a prezentului contract în condiţiile art. 8.2 alin. 2 din Contract, este obligat să constituie o noua garanţie de bună execuţie sau să suplinească diferenţa, după caz, până la nivelul prevăzut la alin. 2 al art.4.4. 
(5) În cazul în care chiriaşul achită integral obligaţia rezultată pe toată durata contractului în termen de cel mult 5 zile lucrătoare de la data preluării contractului are obligaţia achitării garanţiei prevăzute la alin. (2), situaţie în care preţul stabilit în contract nu i se va aplica actualizarea reprezentând rata inflaţiei prevăzută la art. 4.1 alin. (2). (completare prin HCL nr. 180/2016)   

5. Obligaţiile locatorului

5.1 Locatorul se obligă:

a) să predea bunul, liber de orice sarcină, pe bază de Proces verbal de predare-primire, în termen de cel mult 10 zile de la data semnării contractului de închiriere;

b) să garanteze pentru liniştita şi utila folosinţă a bunului închiriat;

5.2 Locatorul poate să controleze periodic bunul imobil închiriat pentru a verifica dacă acesta este folosit sau exploatat în conformitate cu specificul bunului închiriat şi în scopul pentru care a fost încheiat contractul de închiriere. Acest control se exercită fără a stânjeni folosinţa bunului imobil de către locatar.

6. Obligaţiile locatarului

Locatarul se obligă:

6.1.a) să întrebuinţeze, pe toată durata închirierii, bunul ca un bun proprietar, cu bună-credinţă şi potrivit destinaţiei, purtând răspunderea pentru toate pagubele produse din culpa sa;

b) să suporte, pe toată durata contractului, cheltuielile referitoare la utilităţile consumate pentru folosinţa bunului închiriat.

c) să execute la timp şi în bune condiţii lucrările de întreţinere şi reparaţii normale ce îi incumbă, în vederea menţinerii bunului închiriat în starea în care l-a primit în momentul încheierii contractului;

d) să plătească chiria la termenele stipulate în contract;
e) să folosească/exploateze bunul închiriat cu respectarea condiţiilor impuse în caietul de sarcini; 

f) să nu tulbure desfăşurarea celorlalte activităţi desfăşurate în cadrul imobilului ( după caz);

g) să răspundă pentru distrugerea totală sau parţială a bunului închiriat, care s-ar datora culpei sale;

h) să permită locatorului să controleze modul în care este utilizat bunul închiriat şi starea acestuia;

i) să nu aducă modificări bunului închiriat decât cu acordul prealabil, în scris, al locatorului şi cu respectarea legislaţiei în vigoare;

j) să elibereze/restituie bunul la expirarea/încetarea contractului în starea în care l-a primit, conform procesului-verbal de predare-primire;

k) să răspundă integral pentru deteriorările aduse bunului de către locatar precum si de persoanele aduse de acesta în spaţiu, precum prepuşii, vizitatorii etc.;

l) să constituie garanţia de bună execuţie în termenul prevăzut la art 4.4 alin. 1, să reîntregească garanţia de bună execuţie în condiţiile şi la termenul prevăzut la art 4.4 alin.4 din Contract. 

6.2 Orice amenajări, îmbunătăţiri la bunul închiriat vor fi efectuate de locatar numai cu aprobarea locatorului şi în condiţiile stabilite de acesta şi cu respectarea condiţiilor din caietul de sarcini.
Lucrările de amenajare a imobilului vor fi realizate pe cheltuiala chiriaşului, fără recuperarea acestora de la Municipiul Timişoara.

a) Chiriaşul are obligaţia de a respecta prevederile Ordinului MSP nr.1563/2008 privind lista alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi şi ale Legii nr. 123/2008 pentru o alimentaţie sănătoasă în unităţile de învăţământ preuniversitar:
· Se interzice comercializarea produselor care se incadreaza la Anexa nr. 1 a Ordinului MSP 1563/2008,  art. 1, alin. (2), aşa cum este prevăzut şi în Legea nr. 123/2008 cap. III, art. 10. 

b) Se interzice comercializarea băuturilor alcoolice, ţigărilor, sucurilor acidulate, cafelei. 

c) Se interzice efectuarea activităţilor de producţie produse alimentare tip fast food şi barbeque. 

d) Se interzice utilizarea aparaturii electrice profesionale, care poate conduce la consumuri mari de energie electrică şi trasee separate de alimentare, pentru a evita supraîncărcarea instalaţiei electrice din unitatea de învăţământ şi a nu se crea premise de accidente/incidente în acest sens. De asemenea, sunt interzise orice intervenţii/improvizaţii le instalaţia de alimentare cu energie electrică.

e) Costul lucrărilor de amenajare, întreţinere, reparaţii a spaţiului şi racordare la utilităţi cad în sarcina câştigătorului licitaţiei.

f) La eliberarea spaţiului închiriat, chiriaşul, nu va avea pretenţii asupra investiţiei făcute.

g) Câstigatorul licitaţiei va amenaja spaţiul închiriat numai pe suprafaţa licitată, fără a o depăşi.

h) Chiriaşul va plăti pe întreaga durată a contractului, chiria şi sarcinile fiscale privind spaţiul închiriat.

i) Chiriaşul nu va schimba destinaţia locaţiei închiriate pe toată perioada derulării contractului de închiriere.

j) Să asigure respectarea normelor igienico-sanitare, normelor tehnico-metrologice, de protecţia muncii, PSI, protecţia mediului înconjurător precum şi a cerintelor legale specifice activităţii desfăşurate.

k) Să ceară aprobarea, în scris, locatorului pentru instalarea oricărei modalităţi de reclamă care a ar modifica designul spaţiului. Locatorul se va pronunţa după consultarea cu unitatea de învăţământ.

l) Să respecte normele de acces în instituţie, inclusiv cele privind circulaţia autovehiculelor.

m) Să respecte ROF şi ROI ale unităţii de învăţământ.
n) Să păstreze curăţenia în zona publică ocupată şi perimetrul ei, ordinea, liniştea publică în perimetrul unităţii de învăţământ şi să nu creeze disconfort elevilor şi personalului unităţii de învaţământ.

o) Să încheie contract de prestări servicii pentru colectarea deşeurilor cu operatorul de servicii publice de salubrizare. Să amplaseze recipiente speciale pentru deşeuri la locul desfăşurării activităţii.

p) Să nu aducă prejudicii zonelor verzi şi mediului înconjurător. Este interzisă depozitarea deşeurilor în zona publică ocupată sau în perimetrul ei.

q) În cazul în care bufetul/chioşcul se amplasează pe terenul din curtea unităţii de învăţământ, chiriaşul este obligat să respecte prevederile Legii nr. 50/1991 (republicată), privind autorizarea executării lucrărilor de construcţii. Obţinerea tuturor avizelor şi/sau autorizaţiilor necesare construcţiilor provizorii demontabile revine în totalitate locatarului şi se va face pe cheltuiala acestuia ulterior încheierii contractului fără să diminueze în nici un fel obligaţiile de plată stabilite în contract. 
r) În ceea ce priveşte avizele necesare desfăşurării activităţii, obţinerea acestora cade exclusiv în sarcina chiriaşului.

s) Locatarul va purta integral răspunderea în cazul unor eventuale evenimente nedorite produse de efectuarea necorespunzătoare a unor construcţii provizorii sau a altor evenimente ce pot coduce la producerea de pagube sau prejudicii locatorului.

7. Drepturile locatarului
1. Chiriaşul are dreptul de a exploata, în mod direct, pe riscul şi pe răspunderea sa, bunurile care fac obiectul contractului de închiriere;

2. Chiriaşul are dreptul de a folosi bunurile care fac obiectul închirierii, potrivit naturii bunurilor şi obiectivelor stabilite între părţi prin contractul de închiriere.

8. Drepturile locatorului
1. Locatorul va solicita constituirea unei taxe şi a unei garanţii de participare la licitaţie;

2. Garanţia de bună execuţie reprezintă o măsură asiguratorie pentru încadrarea în termenele prevăzute în contractul de închiriere. Această garanţie se va restitui în momentul îndeplinirii de către chiriaş a obligaţiilor privitor la realizarea investiţiei asumate;

3. Locatorul, cât şi Directorul unităţii de învăţământ, au dreptul să inspecteze bunul închiriat, precum şi modul în care sunt îndeplinite obligaţiile stabilite prin contract în desfăşurarea activităţii, verificând respectarea acestora.

4. Locatorul, cât şi Directorul unităţii de învăţământ, au dreptul să verifice dacă sunt respectate prevederile legale în ceea ce priveşte tipul produselor comercializate, având în vedere că aceste produse sunt pentru consumul copiilor.

5. Locatorul are dreptul să modifice în mod unilateral partea reglementară a contractului de închiriere, din motive excepţionale legate de interesul naţional şi local;

6. Locatorul are dreptul de a rezilia unilateral contractul în cazul în care chiriaşul nu respectă clauzele contractuale.

9.  Sancţiuni pentru neîndeplinirea culpabilă a obligaţiilor.
7.1 (1) Având în vedere prevederile art. 1166, 1178 din Legea nr. 287/2009 privind Noul Cod Civil, părţile, de comun acord, au convenit după cum urmează:
„în cazul neplăţii chiriei la termenele scadente, chiriaşul datorează penalităţi de întârziere care se vor calcula în aceleaşi condiţii prevăzute de Legea nr. 207/2015 privind Codul de Procedură Fiscală, cu modificări şi completări, vizând majorările de întârziere pentru neplata scadentă a impozitelor şi taxelor locale”.
(2) La expirarea scadenţei, locatarul este de drept în întârziere fără a fi necesară vreo formalitate prealabilă în acest sens.

(3) În cazul neachitării chiriei în termen mai mare de 90 de zile de la data scadenţei, prin simplul fapt al neexecutarii, contractul este reziliat de plin drept, fără a fi necesară punerea în întârziere sau orice formalitate prealabilă. 
(4) În situaţia prevazută la alin. 3, în conformitate cu prevederile art. 1778 alin. 3 coroborate cu  prevederile art. 1831 alin. 2 NCC, locatarul este obligat la plata chiriei prevazută în contract până la data eliberării efective a imobilului precum şi la repararea prejudiciilor de orice natură cauzate locatorului până la data eliberării efective a imobilului.
(5) Chiria prevazută la alin. 4 se va factura de către locator în condiţiile prevăzute la art 4.3 din Contract până la eliberarea efectivă a imobilului de către chiriaş constatată prin proces-verbal întocmit de locator.

(6) Corespondenţa aferentă prezentului contract, referitoare la îndeplinirea obligaţiilor de natură financiară, se va purta pe adresele de e-mail puse la dispoziţie de părţile implicate.
10. Încetarea contractului.

10.1. Locaţiunea încetează prin:

a) expirarea termenului contractului;

b) pieirea sau avarierea bunului de aşa manieră încât acesta nu mai poate fi întrebuinţat conform destinaţiei ;

c) acordul părţilor;

d) denunţarea unilaterală din partea locatorului, pentru situaţii excepţionale ce privesc realizarea unor obiective de interes naţional sau local, după o prealabilă notificare a chiriaşului (de 15 zile).

10.2. Încetarea contractului prin reziliere.

(1)Nerespectarea obligaţiilor prevăzute în contract de către una din parţi îndreptăţeşte cealaltă parte să solicite rezilierea contractului.

(2) Simplul fapt al neîndeplinirii de către locatar a obligaţiilor prevăzute la art. 6 .1 din Contract atrage rezilierea de plin drept a Contractului, fără nicio notificare, fără punerea în întârziere a locatarului şi fără intervenţia instanţelor de judecată.

(3) În cazul nerespectării de către locatar a obligaţiilor prevăzute la art 6.3 locatorul va proceda la notificarea către locatar a unui termen de conformare de ________zile, în vederea îndeplinirii obligaţiei/obligaţiilor.

Neîndeplinirea obligaţiei sau obligaţiilor la împlinirea termenului (de conformare) indicat în cuprinsul notificării atrage rezilierea de plin drept a Contractului, fara nicio notificare, fără punerea în întârziere a locatarului şi fără intervenţia instanţelor de judecată.

11. Caracterul executoriu.

11.1 (1). Părţile declară în mod expres şi confirmă că prezentul Contract constituie titlu executoriu în coformitate cu dispoziţiile art. 1798 NCC şi art. 1809 alin. 3 raportat la alin. 2 NCC.

12. Forţa majoră.

12.1 Forţa majoră este constatată de o autoritate competentă.

12.2 Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

12.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

12.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

12.5 Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

13. Subînchirierea şi cesiunea.
13.1 Cedarea drepturilor rezultând din prezentul contract, subînchirierea totală sau parţială, sau utilizarea acestor drepturi în cadrul unei asocieri în participaţiune, este interzisă.

14. Modificarea unilaterală a contractului.

(1) Fiind un contract administrativ, proprietarul îşi rezervă dreptul de a modifica sau rezilia în mod unilateral contractul de închiriere, în situaţii excepţionale ce privesc realizarea unor obiective de interes naţional sau local, după o prealabilă notificare a chiriaşului (de 15 zile).

15. Relocaţiunea tacită
La expirarea termenului pentru care a fost încheiat, contractul încetează de drept, tacita relocaţiune nu operează. 
16. Litigii

16.1 Orice litigiu privind încheierea, executarea sau modificarea prezentului contract se soluţionează prin parcurgerea procedurii prealabile prevazută la art. 7 alin. 6 din Legea nr. 554/2004 privind contenciosul administrativ.

16.2 Fiind un contract administrativ, competenţa de soluţionare a litigiilor născute în legătură cu încheierea, modificarea, interpretarea, executarea şi încetarea contractului revine în exclusivitate instanţelor de contencios administrativ, incidente fiind prevederile Legii contenciosului administrativ nr. 554/2004, cu modificările şi completările ulterioare.

17. Dispoziţii finale

17. 1. Prezentul contract reprezintă un contract administrativ în sensul definit de art. 2 alin. 2 lit. c din Legea 554/2004 privind contenciosul administrativ. 

17.2 Legea aplicabilă prezentului contract este legea română.

17.3 Orice modificare a prezentului contract se poate face numai prin act adiţional semnat de ambele părţi, cu excptia modificarii unilaterale din partea locatorului prevazuta la art. 14. 
17. 4. (1) Orice comunicare între părţi se realizeaza în principal prin e-mail, prin remitere, postă cu confirmare de primire sau fax.
(2) Orice document scris trebuie înregistrat atât în momentul transmiterii cât şi în momentul

primirii.
17.5. Locatarul recunoaşte dreptul locatorului de a recurge imediat la procedura prevazută de cap.II  din Titlul XI Cod procedura civila privind procedura de evacuare conform dispoziţiilor art.1037 Cod procedura civilă. 
 Prezentul contract s-a încheiat astăzi ..............., în (două) exemplare, câte unul pentru fiecare parte.

Locator,                                                                                                           Locatar,

Municipiul Timişoara






S.C. ____________
Primar







Nicolae Robu

Viceprimar
Dan Diaconu

Director Economic

Steliana Stanciu

Şef Serviciu Şcoli Spitale

Anca Lăudatu

Şef Serviciu Juridic

Caius Şuli

Consilier juridic

Daniela Ştefan

Notă: clauzele prevăzute în cuprinsul acestui contract cadru au caracter obligatoriu şi minimal, urmând a fi adaptat şi completat cu datele fiecărei închirieri în parte.

